text: Tant a li sire et proiiet et ploret
   K’eles li ont werpit et pardonet
   Ire et descorde et male volentet.
   Atant s’en tornent, ke n’i ont plus parlet,
   Et il remest tos sos sos le degret.
   Dis et siet ans i a si convierset
   Et autretant en Alis le chitet:
   Ne but de vin ne de car n’a gostet,
   N’onkes nus hon ne devit se bontet.
   Or vint li tiermes a chel boneuret
   Ke si travail li iérent presentet
   Et ens el regne Jesu werredonet.
   Pries est se fins si que trés bien le set:
   Sen bon siergant a a lui apielet.
  